Diari Oficial de la Generalitat Valenciana


Sumari del DOGV 7244, del 31-03-2014 (2014/2725)

RESOLUCIÓ de 27 de març de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre CulturArts Generalitat i Bankia, SA, a fi de fomentar l'estudi i la difusió de les arts musicals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7244

Data del DOGV
:   31-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2725


Data del document
:   27-03-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 27 de març de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre CulturArts Generalitat i Bankia, SA, a fi de fomentar l'estudi i la difusió de les arts musicals. [2014/2725]  
CulturArts Generalitat i Bankia, SA, han subscrit, prèvia tramitació reglamentària, el 26 de març de 2014, el conveni de col·laboració a fi de fomentar l'estudi i la difusió de les arts musicals.  
  
En compliment del que establix la clàusula quinze de l'esmentat conveni, és procedent la publicació en el Diari Oficial de la Comunitat Valenciana del dit conveni, que ha quedat inscrit en el Registre de Convenis de la Generalitat amb el número 462/2014 i que figura com a annex d'esta resolució.  
  
València, 27 de març de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre l'entitat de dret públic CulturArts Generalitat i Bankia, SA, a fi de fomentar l'estudi i la difusió de les arts musicals  
  
València, 26 de març de 2014  
  
Reunits  
D'una part, M.ª José Catalá Verdet, consellera d'Educació, Cultura i Esport, en nom i representació de CulturArts Generalitat, en la seua qualitat de presidenta de l'entitat, en virtut de les atribucions conferides pel Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat, i de conformitat amb el nomenament efectuat en virtut del Decret 20/2012, de 7 de desembre, del president de la Generalitat, pel qual cessen i es nomenen consellers, secretari i portaveu del Consell.  
  
D'una altra, José Ignacio Goirigolzarri Tellaeche, en nom i representació de l'entitat Bankia, SA, (d'ara en avant Bankia), amb número de CIF A-14010342, en qualitat de president, fent ús de les facultats que li conferix l'escriptura d'acords socials del Consell de Bankia de 4 de juny de 2012, amb el número de conveni 650, realitzada davant del notari Javier Fernández Merino de Madrid.  
I reconeixent-se mútuament i recíprocament la capacitat, competència i representació procedents per a actuar en nom de les esmentades institucions en la subscripció del present conveni, de comú acord  
  
Manifesten  
I. Que CulturArts Generalitat és una entitat de dret públic que té com a finalitat el desplegament i execució de la política cultural de la Generalitat pel que fa al coneixement, tutela, foment, estudi, investigació i difusió de les arts musicals, conforme disposa el Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat.  
II. Que CulturArts Generalitat té entre les seues funcions establir relacions de cooperació i col·laboració amb altres institucions, d'àmbit públic o privat, així com la defensa, promoció, adquisició i investigació del patrimoni cultural valencià, integrat entre altres arts per la música, que s'erigix com un fenomen amb gran arrelament en la Comunitat Valenciana.  
III. Que CulturArts Generalitat treballa impulsant accions que fomenten, difonguen i promocionen la cultura musical en la Comunitat Valenciana, reconeixent la seua importància com una manifestació cultural autòctona de rellevància internacional.  
IV. Que Bankia té entre els seus fins recolzar l'estudi i la difusió de les arts musicals en els àmbits en què siga més útil a la comunitat autònoma, romanent prop de les seues zones estratègiques de negoci.  
V. Que ambdós parts, tenen la intenció d'establir nexes de col·laboració en àmbits materials coincidents a fi de desenrotllar accions d'interés comú que promocionen la realització d'activitats musicals i culturals que contribuïsquen a la vertebració social i territorial de la Comunitat Valenciana.  
VI. I amb esta finalitat ambdós parts formalitzen el present conveni d'acord amb les següents  
  
Clàusules  
  
Primera. Objecte del conveni  
L'objecte del present conveni és establir la col·laboració entre CulturArts Generalitat i Bankia per a desenrotllar activitats musicals que contribuïsquen a impulsar, protegir i promocionar la cultura musical valenciana, amb les finalitats següents:  
- Contribuir al desenrotllament de la cultura musical valenciana com un element d'alt impacte i repercussió social, i com un eix cohesionador i vertebrador del territori.  
- Desenrotllar projectes per a la promoció de l'activitat artística i musical a nivell autonòmic, nacional i internacional i contribuir a la valoració social de la tradició musical valenciana.  
- Establir vies de col·laboració amb el moviment associatiu musical valencià a fi de potenciar la seua participació i completar la seua acció socioeducativa.  
- Augmentar l'activitat formativa i l'oferta cultural musical, estendre-la a tota la Comunitat Valenciana i fer-la accessible al conjunt de la societat.  
  
Segona. Compromisos de les parts  
CulturArts Generalitat accepta a la firma d'este conveni l'import assignat per Bankia per a la consecució dels objectius d'este conveni.  
  
CulturArts Generalitat i Bankia difondran les actuacions que es realitzen en virtut d'este.  
  
Tercera. Comissió mixta de seguiment  
1. Per al seguiment del present conveni es constituirà una comissió mixta amb representació paritària d'ambdós parts, la finalitat de la qual serà vetlar pel compliment del present conveni i resoldre les qüestions que puguen derivar-se de la interpretació i aplicació d'este.  
  
Seran funcions de la comissió:  
a) Informar anualment els màxims representants de Bankia i de CulturArts Generalitat de les actuacions concretes realitzades per a fer efectives les previsions del conveni.  
b) Dur a terme, amb una periodicitat anual, una avaluació de l'execució del conveni en què s'informe de la repercussió que han tingut les activitats musicals implementades.  
2. La comissió haurà de reunir-se com a mínim una vegada a l'any, i es podrà convocar quantes vegades s'estime necessari per qualsevol de les parts. La comissió serà convocada per la Direcció General de CulturArts Generalitat almenys una vegada a l'any i durant el primer trimestre de cada exercici per a fer balanç de l'anterior.  
  
Quarta. Finançament  
Les activitats musicals que es desenrotllen en execució del present conveni es faran amb càrrec a l'aportació econòmica de Bankia, SA, per import de 700.000 - (set-cents mil euros) en l'exercici 2014. L'abonament dels 700.000 euros es farà efectiu en el compte que facilitarà CulturArts Generalitat en el termini de tres mesos des de la firma d'este conveni.  
El present conveni no comporta obligacions econòmiques per a CulturArts Generalitat i la realització de les activitats objecte d'este conveni no significaran per a CulturArts Generalitat condicions econòmiques més oneroses que l'import rebut per Bankia en cada exercici.  
  
Si per qualsevol motiu no s'arribara a executar les activitats musicals, CulturArts Generalitat tornarà en la forma que es considere oportuna entre les parts l'import total de la quantitat aportada per Bankia en virtut del present acord en el termini màxim d'un mes (30 dies) des de la publicació de la seua cancel·lació.  
  
Quinta. Vigència  
El present conveni entrarà en vigor el dia de la seua firma i estendrà la seua vigència per un període de cinc anys.  
Arribada la data de terminació, el conveni es resoldrà automàticament sense necessitat de cap comunicació per les parts. Qualsevol pròrroga del conveni haurà d'acordar-se per escrit per a la seua validesa.  
El compromís de Bankia es limita a l'aportació de la quantitat indicada a CulturArts Generalitat, sense fer-se responsable d'altres gastos o incidències que es puguen suscitar.  
  
Sexta. Causes de resolució  
El conveni podrà resoldre's per qualsevol de les causes següents:  
  
a) Per mutu acord de les parts.  
b) Per incompliment de les obligacions assumides per qualsevol de les parts.  
c) Per denúncia d'una de les parts amb antelació mínima de dos mesos, amb un informe previ de la comissió mixta de seguiment prevista en la clàusula tercera.  
d) Per les altres clàusules legalment previstes.  
  
Sèptima. Dret aplicable i resolució de conflictes  
El present conveni de col·laboració és de caràcter administratiu i es considera inclòs en l'article 4.1.d del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, per la qual cosa queda fora de la seua aplicació, sense perjuí del seu sotmetiment als principis de la dita llei per a resoldre els dubtes i llacunes que puguen presentar-se, i es regirà per les seues pròpies estipulacions i, supletòriament, per les normes generals del dret administratiu.  
Les parts es comprometen a complir els termes del conveni segons l'esperit del bon enteniment i participació que li han promogut, i a resoldre en primera instància les divergències que puguen sorgir segons els termes d'equitat, en el si de la comissió mixta de seguiment prevista en la clàusula tercera d'este. Se sotmetran, si és el cas, a l'orde jurisdiccional contenciós administratiu per a les qüestions litigioses que pogueren derivar del present conveni de col·laboració.  
  
  
Octava. Propietat intel·lectual  
Cap de les manifestacions que es contenen en el present conveni suposa la cessió o transmissió de qualsevol dret de propietat intel·lectual o industrial, titularitat de Bankia.  
L'ús indegut, o per a una finalitat diferent del pactat en el present conveni, per part de CulturArts Generalitat de qualsevol signe distintiu protegit pels drets de propietat industrial o intel·lectual de Bankia, facultarà a esta per a resoldre el present conveni i demanar la corresponent indemnització de danys i perjuís a què haguera lloc i que en tal supòsit així mateix haurà de ser satisfeta per CulturArts Generalitat.  
Bankia aprovarà, prèviament a la seua publicació, tota aplicació que incloga els seus signes distintius en materials elaborats per CulturArts Generalitat  
  
Novena. Modificacions  
Qualsevol modificació dels termes del present conveni, haurà de ser adoptada per escrit, firmada per ambdós parts i incorporada expressament al conveni per mitjà d'annex que forme part integrant i inseparable d'este per a la seua validesa.  
  
Deu. Nul·litat  
Quan per disposició judicial o de qualsevol altra naturalesa, alguna de les estipulacions d'este conveni resultara nul·la, invàlida o ineficaç, totalment o parcialment, tal nul·litat, invalidesa o ineficàcia no s'estendran a la resta de les clàusules ací previstes, que seran considerades, per tant, vàlides, eficaces i vinculants.  
Les parts acorden substituir qualsevol estipulació que fóra declarada nul·la, invàlida o ineficaç per una altra vàlida, d'efecte el més semblant possible.  
  
Onze. Prelació  
El present conveni és l'únic document vàlid entre les parts a partir de la seua entrada en vigor, quedant anul·lat i sense valor qualsevol altre contracte, acord, compromís, document o comunicació oral o escrita anterior a la referida data.  
  
Dotze. Irrenunciabilitat de drets  
La renúncia, expressa o presumpta d'una de les parts, en un moment determinat, a algun dels drets previstos en este conveni, no suposarà renúncia a l'exercici d'eixe mateix dret en un altre moment o a l'exercici de qualsevol altre dels drets previstos en el present conveni, llevat que esta siga realitzada per escrit.  
El no-exercici per una de les parts de cap acció davant la violació o incompliment del present conveni per l'altra no implicarà en cap cas, renúncia a l'exercici de la dita acció ni a qualsevol altra que poguera correspondre de conformitat amb les clàusules del conveni.  
  
  
Tretze. Cessió  
Les parts no podran cedir el conveni ni els drets i/o obligacions dimanants d'este llevat que concórrega el previ consentiment exprés i per escrit de l'altra.  
En el cas que, havent obtingut el consentiment exprés d'una part, l'altra cedira el conveni o qualsevol dels seus drets o obligacions, l'entitat cessionària se subrogarà en quants drets i obligacions pogueren derivar-se d'este, i passarà a ocupar la posició jurídica de la part cedent en el conveni.  
  
Catorze. Notificacions  
Les notificacions i comunicacions que Bankia i CulturArts Generalitat es dirigisquen entre si, derivades del conveni, es cursaran respectivament als domicilis i a l'atenció de les persones que a continuació s'indiquen:  
  
Bankia  
A l'atenció de Silvia Bajo Gálvez  
Passeig de la Castellana, 189  
Fax: 120 976 741  
Correu electrònic: ?ucpzv@ogmtxt.vtl-  
28568 Madrid  
  
CulturArts Generalitat  
A l'atenció de José Luis Moreno Maicas  
Plaça de l'Ajuntament, 17  
Correu electrònic: ?moreno\_ezucwb@jwk.br-  
46275 València  
  
Les comunicacions podran realitzar-se a través de qualsevol mitjà que permeta comprovar la seua realització. Qualsevol modificació en els domicilis o en els sistemes de comunicació identificats en el conveni, haurà de ser notificada immediatament a l'altra part.  
  
Quinze. Inscripció i publicació  
Este conveni serà publicat en el Diari Oficial de la Comunitat Valenciana.  
En els termes referits i en prova de conformitat, s'estén i es firma este conveni, en el lloc i la data indicats en l'encapçalament, per duplicat exemplar.  
  
La presidenta de CulturArts Generalitat: M.ª José Catalá Verdet.  
El president de Bankia, SA: José Ignacio Goirigolzarri Tellaeche.